# Csongrád Város Polgármesterétől

Száma: FJL/930-2/2022

Témafelelős: Kecskés Nikoletta

**E L Ő T E R J E S Z T É S**

**Csongrád Város Önkormányzata Képviselő-testületének**

**2022. november 24-én tartandó ülésére**

*Tárgy: Csongrád város közvilágítás működtetésével kapcsolatos költségek csökkentése*

**Tisztelt Képviselő-testület!**

A veszélyhelyzet során a közvilágítás üzemeltetésével kapcsolatos szabályairól szóló 449/2022. (XI. 9.) Korm. rendelet 1. § (1) bekezdése alapján: Az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása és kezelése érdekében veszélyhelyzet kihirdetéséről és egyes veszélyhelyzeti szabályokról szóló 424/2022. (X. 28.) Korm. rendelet szerinti veszélyhelyzet ideje alatt a települési önkormányzat képviselő-testülete, közgyűlése a település közvilágításának időtartamával, illetve mértékével kapcsolatos kérdéseket rendeletben szabályozhatja.

A villamos energia árak, valamint a rendszerhasználati díjak jelenleg tapasztalható jelentős drágulása miatt önkormányzatunk az MVM Démász Áramhálózati Kft. képviselőivel tartott egyeztetés alapján, az alábbiak szerint vizsgálhatja meg a közvilágítás módosítási lehetőségeket:

1. Díszvilágítási lámpatestek üzemi idejének csökkentése, díszvilágítás lekapcsolása. – Előzetes felmérés alapján várhatóan 21 db fényvetőt érint.
2. Közvilágítási lámpatestek átmeneti, ideiglenes kikapcsolása, a fénypontok ritkítása. - Előzetes felmérés alapján várhatóan 710 db lámpatest érintett a kikapcsolással, amely az alábbi elvek szerint történik:

Főutak, gyűjtőutak nem kerülnek korlátozásra, a mellékutcákban a kereszteződéseknél megmarad a világítás, ezt követően minden második lámpatest kerül kikapcsolásra.

1. Meglévő lámpatestek LED-es világítótestre történő cseréje.

Kérem a Tisztelt Képviselő-testületet, hogy a közvilágítás működtetésével kapcsolatos költségek csökkentése előterjesztést tárgyalja meg és a határozati javaslatot fogadja el.

## HATÁROZATI JAVASLAT

Csongrád Város Önkormányzatának Képviselő-testülete megtárgyalta a *Csongrád város közvilágítás működtetésével kapcsolatos költségek csökkentése* címűelőterjesztést, és az alábbi döntést hozza:

1. A Képviselő-testület egyetért a városi díszvilágítási lámpatestek lekapcsolásával, amely előzetes felmérés alapján várhatóan 21 db fényvetőt érint.
2. A Képviselő-testület közvilágítással kapcsolatos költségek csökkentése érdekében hozzájárul 710 db lámpatest kikapcsolásához.
3. A Képviselő-testület felkéri a polgármestert a meglévő lámpatestek LED-es világítótestre történő cseréjének megvizsgálására.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. A Képviselő-testület tagjai
2. Fejlesztési és Üzemeltetési Iroda

Csongrád, 2022. november 17.

Bedő Tamás

polgármester